Grausová, Natália, poslankyňa NR SR (2018-05-29):
Ďakujem za slovo. Prihlásila som sa len preto, pretože v rámci tých dvoch minút nebudem vedieť, nedá sa odpovedať. Chcela by som najprv odpovedať pánu poslancovi môjmu kolegovi Dušanovi Jarjabkovi. Takto, v prvom rade škoda, že ste tu včera neboli, lebo naozaj tu zazneli skutočné argumenty, ja vám môžem tie argumenty poskytnúť, ak budete mať záujem, teda tie vedecké práce a tak ďalej, ale to neskôr, samozrejme. Máte právo na svoj názor a naozaj si neosobujem žiadne právo, aby som vám, vás o toto právo pripravovala alebo aby som vám ho upierala. Každý v tejto Národnej rade, každý poslanec má právo na svoj názor, má právo na svoje presvedčenie, ale spomenuli ste vstupovanie do svedomia žien. Ja nevstupujem, teda v podstate áno, chcete povedať, že keď nazveme vec pravým menom, je to vstupovanie do svedomia? Keby vám niekto zabil blízku osobu, tak urobil interrupciu, alebo urobil na nej zákrok? Asi by ste to nazvali pravým menom – vražda. A takisto aj to dieťa, tu nejde o to, nikto nechce vyčítať, práve naopak, ja ešte o tom budem hovoriť. Cítim hlbokú ľútosť, pretože tie ženy trpeli, trpeli vtedy, boli v strašnej situácii, pretože nikto si len, áno, sú také ľahkomyseľné osôbky, ktoré si len tak idú na potrat, ako keby si išli vytrhnúť zub, ale mnohé ženy bojujú, plačú, nariekajú, prebdené noci, zúfalé sú, nevedia, čo majú robiť, kým sa, kým sa odhodlávajú, je to strašne ťažké rozhodnutie, čiže ako by som ja mohla túto ženu nejakým spôsobom súdiť. Ja ju nesúdim, ale jednoducho ten potrat, keď je to raz, keď to neni, nie je interrupcia, ale je to zabitie, tak zabitie je raz zabitie. Keď vám niekto zabije syna, dcéru, tak je to zabitie, a nie, nie zákrok. Neurobil mu zákrok. Ďalšia vec. Hovorili ste, že muži nemôžu rozhod..., tak ja vám teraz niečo poviem, že muži tu rozhodujú o ženách. Ja sa vám priznám, že v našom poslaneckom klube ja som strašne bojovala, bohužiaľ, teda bojovala som za to, za úplný zákaz interrupcie, potratov, zabíjanie detí bez akýchkoľvek výnimiek. To moji kolegovia, ktorí sú muži, a sú to muži, skutoční muži, nie sú to žiadne bábovky ani padavky, a práve títo muži z nášho klubu, ktorí sú predkladateľmi, preto ja nie som ani predkladateľ, pretože som odmietla, lebo ja som chcela úplný zákaz. A títo muži, skutoční muži našli v sebe, jednoducho prejavili ten súcit, prejavili tú láskavosť, tú toleranciu, ten, tú múdrosť a jednoducho tento zákon takto zmiernili. Práve títo muži, ktorí mysleli na tie ženy. Čiže nemožno ani to povedať, že muži sa starajú do žien, pretože naozaj naši muži z našej Ľudovej strany Naše Slovensko, práve títo muži to, čo som ja presadzovala, oni to zmiernili. Ďalej by som chcela povedať ešte aj to, že nielen žena, aj muž je vinný. Určite hovorím, znova opakujem, keď ste poslali, ja neviem kto, je veľa mužov, ktorí svoje dievča pošlú na potrat, len preto, že nechce sa ženiť alebo je ženatý, alebo ja neviem čo, alebo sa ďalej nestará. Aj muži sú vinní, tu nejdeme pranierovať ženy. Mali by byť aj muži zodpovední, zodpovedne a s úctou pristupovať k tým ženám. Nielen tá žena, samozrejme, na nej je všetka tá ťarcha, ale jednoducho aj tí muži. Čiže ja nechcem, ja nechcem vstupovať do svedomia žien, práve naopak, ja im chcem vyjadriť súcit, empatiu a ja neviem a znova opakujem, že tým ženám treba pomáhať a treba im pomáhať aj pred tým, keď ešte rozhodujú o tom potrate, keď sú nešťastné, mnohokrát boja sa, hanbia sa, ja neviem, čo všetko, a jednoducho možno vtedy práve nenájdu pomocnú ruku. A týmto ženám treba pomáhať aj potom. A aj tým ženám, ktoré si, ktoré majú tú odvahu a dieťa si nechajú. Hovorím, česť všetkým slobodným matkám, ktoré si dieťa ubránili napriek tlaku rodiny, napriek ja neviem čomu, že ju muž nechal a tak ďalej. Čiže to sú také, je to, tam máte pravdu, to je strašne zložitý problém, to je jednoducho niečo tak, no je to veľmi zložité, ale my nemôžme, keď je niečo raz vražda, keď je niečo zabitie, a vedecky je dokázané, že to dieťa, ten plod je človek, len je malé, len ho nevidíme, nepočujeme ho plakať, nevidíme ho voľným okom sa brániť, ale zabitie to je. Takže toto k vám, pán poslanec, že nie vstupovať do svedomia, poľutovať, pomôcť. Prípadne aj psychológovia mali by viacej sa zaoberať, lebo naozaj veľa žien má tie problémy. Takže pomáhať im s láskou a láskavosťou, a nie, nikto ich nechce, že jednoducho bičovať. Ja vám, ja vám ešte k tomu poviem, teda ešte v jednej rozprave. A ešte niečo. Chcem povedať, že, ešte na pána, ďakujem všetkým mojim kolegom za, pánu poslancovi Kecskésovi na to, že ako môže niekto, totižto keď niekto robí, pácha dlhodobé zlo, tak on potom stráca., zahmliezava sa mu rozum. To znamená, on, keď dlhodobe umlčujeme svoje svedomie, robíme proti svojmu svedomiu, napokon ono sa nám prestane ozývať. My to svedomie zahlušíme a ono už potom sa neozýva. Mnohí to robia kvôli peniazom, mnohí to robia z nevedomosti, že veď aj Pán Ježiš na kríži, keď ho križovali, tak povedal: „Bože, Otče, odpusť im, lebo nevedia, čo činia.“ Možno naozaj niekto nevie, čo činí. A pánu poslancovi Martinovi Kotlebovi áno na to, či fašizmus, aj nacizmus. Áno. Národný socializmus je ľavicový, bol ľavicový. Internacionálny socializmus, ten boľševizmus v Sovietskom zväze bol ľavicový a fašizmus, to sú ľavicové ideológie, a fašizmus je..., fašizmus je krajne ľavicová ideológia. Jedna z krajných ľavicových ideológií. Čiže toto všetko, nacionálny socializmus, internacionálny socializmus aj fašizmus sú ľavicové ideológie. Ďakujem. Aj dnešný neomarxizmus.